Elfogadott kár esetén a sérült, meghibásodott Készülékeket valamely iSTYLE üzletben lehet személyesen leadni. Ezen kívül a Biztosított igénybe veheti a Szolgáltató szerződött futárpartnerét a sérült Készülék iSTYLE-ba való beküldéséhez, illetve a javított Készülék visszaküldéséhez. A futárral történő szállítás költségeit a Biztosítottnak kell megtérítenie és a futárral történő szállítás során bekövetkezett károsodás kockázatát is a Biztosítottnak kell viselnie. A futáros kárrendezés folyamatáról a kárrendező kollégák tájékoztatják a Biztosítottat a kárbejelentés során.